b'\n_START_ARTICLE_\nHanna-Riikka Kuisma\n_START_SECTION_\nUra\n_START_PARAGRAPH_\nKuisma valmistui kuvataiteilijaksi Lahden taideinstituutista vuonna 2001, mutta keskittyi sittemmin kirjoittamiseen.\n_START_SECTION_\nTeoksista\n_START_PARAGRAPH_\nKuisman esikoisteos, novellikokoelma Elinkautinen (2005) kertoo mielenterveysongelmista ja syrj\xc3\xa4ytyneist\xc3\xa4 ihmisist\xc3\xa4 inhorealismin ja mustan huumorin keinoin. Romaani K\xc3\xa4\xc3\xa4rmeenpes\xc3\xa4 (2007) k\xc3\xa4sittelee muun muassa sukupuoli-identiteetin etsimist\xc3\xa4 ja kolmiodraamaa. Psykologinen trilleri Syd\xc3\xa4nvarjo (2011) kertoo stalkkaamisesta eli vaanimisesta, ja k\xc3\xa4sittelee suomalaisen yhteiskunnan kahtiajakautumista. Romaani Valkoinen valo (2013) on j\xc3\xa4nnitteinen ihmissuhdepalapeli, jonka p\xc3\xa4\xc3\xa4teemana on fyysinen kipu. Romaani Viides vuodenaika (2016) on tummas\xc3\xa4vyinen mysteeriromaani traumasta ja siit\xc3\xa4 selvi\xc3\xa4misest\xc3\xa4. Se k\xc3\xa4sittelee muun muassa vakavaa dissosiaatioh\xc3\xa4iri\xc3\xb6t\xc3\xa4. Viides vuodenaika oli ehdolla Tiiliskivi-palkinnon saajaksi.\n_START_SECTION_\nMuuta\n_START_PARAGRAPH_\nKirjailijanty\xc3\xb6n ohella Kuisma on kirjoittanut monipuolisesti lehtiin esimerkiksi kolumneja ja toimi Satakunnan Kansan taidekriitikkona vuosina 2006-2013. H\xc3\xa4n on my\xc3\xb6s ty\xc3\xb6skennellyt useissa arvostelupalveluissa. Ennen omaa teosta h\xc3\xa4nen novellejaan ilmestyi muun muassa Uusien kirjoittajien kirjassa 2001 ja Novellit 2004 -antologiassa. 2010 h\xc3\xa4nen tekstins\xc3\xa4 oli mukana pakinakokoelmassa Hullu akka!._NEWLINE_Taiteen edist\xc3\xa4miskeskus my\xc3\xb6nsi Kuismalle viisivuotisen taiteilija-apurahan vuonna 2018._NEWLINE_Kuisma asuu ja ty\xc3\xb6skentelee Porissa.'